Pletykaveszély: LEGO Harry Potter videójáték? – JÁTÉKOK magazin
Pletykaveszély: LEGO Harry Potter videójáték?
Az egyik internetes magazin munkatársa egy rövid okfejtés végén jutott arra a következtetésre, hogy talán a Roxfort ifjú varázslótanonca lehet a következő építőkockás alkotás forrása.
A Telltale Games pár hete jelentette be, hogy nem állnak le a LEGO alapjaira épülő alkotások fejlesztésével. Ha hinni lehet a csapatnak, akkor már jó pár új ötletük kivitelezése is elkezdődött és ebből kifolyólag kezdett okfejtésbe az egyik internetes magazin munkatársa.
A cikk szerzője szerint a LEGO hatalmas univerzuma hamarosan nem egy új Batmannel vagy Indiana Jones-szal egészül ki, hanem J.K.Rowling híres regényének, a Harry Potternek világa elevenedik meg építőkockákból. A feltevés szerint három okból lehetséges, hogy az ifjú varázslótanonc kalandjait kapjuk meg: Egyrészt a Warner Bros. a jogtulaj és a Telltale mögött is ők állnak, ráadásul a LEGO ontja magából a Harry Potteres játékfigurákat, továbbá idén ősszel érkezik a legújabb filmadaptáció. Bővebben itt olvashattok az okfejtésről!
CES 10 – Sony konferencia
Már készül a Naughty Dog első PlayStation 4 játéka?